रामदेव का बड़ा बयान- दो से ज्यादा बच्चे पैदा करने वालों से छीना जाए मतदान का अधिकार - ramdev s big statement
Updated: 24 Jan, 2019 11:39 AM
लखनऊः योग गुरु बाबा राम देव का कहना है कि एक अरब से अधिक जनसंख्या वाले देश में जनसंख्या को नियंत्रित करना प्राथमिकता होनी चाहिए। उन्होंने कहा कि दो से ज्यादा जो बच्चे जो पैदा करे, उसका मतदान व चुनाव लड़ने का अधिकार खत्म कर देना चाहिए। उसको सरकारी स्कूल-अस्पताल की सुविधाओं के साथ सरकारी नौकरी नहीं मिलनी चाहिए। इससे जनसंख्या अपने आप नियंत्रित होने लगेगी।
इसके साथ ही उन्होंने कहा कि भारत से अंग्रेज चले गए, लेकिन मैकाले की शिक्षा पद्धति आज भी पूर्व की भांति चल रही है। देश स्वतंत्र तभी कहलाएगा, जब देश में अपना तंत्र, शिक्षा, अपनी चिकित्सा, अपनी भाषा, अपनी परंपरा, अपना इतिहास, अपना सम्मान और स्वाभिमान होगा। इसलिए कम से कम शिक्षा में तो पूरी स्वाधीनता आनी चाहिए। पीएम मोदी, अमित शाह, प्रकाश जावड़ेकर ने मुझे आश्वासन दिया है कि कि आगामी चुनावों से पहले ही यह बोर्ड बन जाएगा।
बता दें कि बाबा रामदेव बुधवार को पतंजलि परिधान स्टोर का उद्घाटन करने आए थे। राजनीतिक सवालों से बचते हुए उन्होंने प्रियंका के राजनीति में उतरने पर बस इतना कहा कि यह कांग्रेस का अंदरूनी मामला है।